Alte sute de medicamente generice cu preţuri mici pot dispărea de pe piaţă în următorul an ca urmare a creşterii preţurilor la combustibil şi a modificărilor de reglementare a preţurilor în alte ţări europene care au România ca ţară de referinţă, spun reprezentanţii Asociaţiei Producătorilor de Medicamente Generice din România

Din cauza cumulării efectelor negative ale taxei clawback, politicii de preţ şi a creşterii costurilor, se estimează că preţul multor medicamente va ajunge mai mic decât costul de producţie, ceea ce va duce la delistarea acestora în România. Medicamentele care vor fi delistate se vor adaugă celor peste 2.000 de medicamente care au dispărut de pe piaţă în ultimii ani, fie definitiv, fie înlocuite cu variante mai scumpe.

“Dacă Guvernul menţine acelaşi nivel al taxei pentru medicamentele generice, în condiţiile în care şi costurile cu combustibilul cresc, nu face altceva decât să lovească în bătrâni şi bolnavi cronici, care nu vor mai găsi multe din cele mai răspândite medicamente de pe piaţă sau vor găsi variante mai scumpe, care vor necesita coplată,” a declarat Laurenţiu MIHAI, director executiv al Asociaţiei Producătorilor de Medicamente Generice din România.

60% din cele peste 2.300 de medicamente care riscă să dispară de pe piaţă în perioada următoare sunt medicamente sub 25 de lei. Multe dintre acestea sunt produse în România, de producători români care produc exclusiv generice, conform CEGEDIM